CELEX: 32021D0729
Language: ro
Date: 2021-04-29 00:00:00
Title: Decizia (UE) 2021/729 a Băncii Centrale Europene din 29 aprilie 2021 de modificare a Deciziei (UE) 2017/2098 privind aspecte procedurale referitoare la impunerea de măsuri corective pentru neconformitatea cu Regulamentul (UE) nr. 795/2014 (BCE/2021/18)

5.5.2021   
               
               
                  RO
               
               
                  Jurnalul Oficial al Uniunii Europene
               
               
                  L 157/5
               
            
         DECIZIA (UE) 2021/729 A BĂNCII CENTRALE EUROPENE
         din 29 aprilie 2021
         de modificare a Deciziei (UE) 2017/2098 privind aspecte procedurale referitoare la impunerea de măsuri corective pentru neconformitatea cu Regulamentul (UE) nr. 795/2014 (BCE/2021/18)
         CONSILIUL GUVERNATORILOR BĂNCII CENTRALE EUROPENE,
         având în vedere Tratatul privind funcționarea Uniunii Europene, în special articolul 127 alineatul (2),
         având în vedere Statutul Sistemului European al Băncilor Centrale și al Băncii Centrale Europene, în special articolul 3.1, articolul 22 și articolul 34.1 prima liniuță,
         având în vedere Regulamentul (UE) nr. 795/2014 al Băncii Centrale Europene din 3 iulie 2014 privind cerințele de monitorizare pentru sistemele de plăți de importanță sistemică (BCE/2014/28) (1), în special articolul 22 alineatul (6),
         întrucât:
         
                     (1)
                  
                  
                     Regulamentul (UE) nr. 795/2014 (BCE/2014/28) stabilește cerințele de monitorizare aplicabile sistemelor de plăți de importanță sistemică (SIPS). Operatorii SIPS stabiliți în statele membre din zona euro trebuie să asigure conformitatea SIPS pe care le operează cu cerințele respective. Autoritățile competente desemnate să monitorizeze SIPS trebuie să dispună de suficiente resurse și competențe de monitorizare. Aceasta include capacitatea autorității competente de a impune măsuri corective pentru a remedia sau a evita repetarea nerespectării cerințelor de monitorizare, astfel cum se prevede la articolul 22 din Regulamentul (UE) nr. 795/2014 (BCE/2014/28). Decizia (UE) 2017/2098 a Băncii Centrale Europene (BCE/2017/33) (2) a fost adoptată în temeiul articolului 22 alineatul (6) din Regulamentul (UE) nr. 795/2014 (BCE/2014/28) și stabilește reguli și proceduri detaliate pentru impunerea de măsuri corective operatorilor SIPS.
                  
               
                     (2)
                  
                  
                     Regulamentul (UE) nr. 795/2014 (BCE/2014/28) a fost modificat recent pentru a reflecta faptul că, în circumstanțe specifice și excepționale, ar putea fi utilă ca monitorizarea conformării cu cerințele regulamentului respectiv de către SIPS care îndeplinesc criteriile prevăzute la articolul 1 alineatul (3) punctul (iii) din acel regulament să fie efectuată de către două bănci centrale din Eurosistem – și anume o bancă centrală națională și BCE – în calitate de autorități competente desemnate, pentru a beneficia de cunoștințele băncii centrale naționale relevante și de relația stabilită anterior cu entitatea monitorizată, precum și pentru a recunoaște rolul BCE în monitorizarea acestor SIPS.
                  
               
                     (3)
                  
                  
                     Prin urmare, Decizia (UE) 2017/2098 (BCE/2017/33) ar trebui modificată pentru a clarifica procedura de impunere a măsurilor corective în cazul în care două bănci centrale din Eurosistem sunt desemnate drept autorități competente în legătură cu un SIPS care îndeplinește criteriile prevăzute la articolul 1 alineatul (3) punctul (iii) din Regulamentul (UE) nr. 795/2014 (ECB/2014/28).
                  
               
                     (4)
                  
                  
                     Prin urmare, Decizia (UE) 2017/2098 (BCE/2017/33) ar trebui modificată în mod corespunzător,
                  
               ADOPTĂ PREZENTA DECIZIE:
         
            Articolul 1
            Modificări
            Decizia (UE) 2017/2098 (BCE/2017/33) se modifică după cum urmează:
            
                        1.
                     
                     
                        Articolul 2 se modifică după cum urmează:
                        
                                    (a)
                                 
                                 
                                    se introduce următorul alineat (1a):
                                    
                                       „(1a)   În cazul în care două bănci centrale din Eurosistem sunt desemnate drept autorități competente în legătură cu un anumit SIPS în sensul Regulamentului (UE) nr. 795/2014 (BCE/2014/28) și cu excepția cazului în care se prevede în mod specific altfel în decizia adoptată în temeiul articolului 1 alineatul (2) din acel regulament care identifică sistemul de plăți relevant drept SIPS, se aplică următoarele principii:
                                       
                                                   (a)
                                                
                                                
                                                   competențele și drepturile unei autorități competente, astfel cum sunt prevăzute în prezenta decizie, pot fi exercitate fie individual, de una dintre cele două bănci centrale din Eurosistem desemnate drept autorități competente, fie în comun de ambele bănci;
                                                
                                             
                                                   (b)
                                                
                                                
                                                   orice obligație a autorității competente de a acționa într-un mod prestabilit sau de a întreprinde o anumită acțiune în legătură cu o anumită procedură de impunere a unei măsuri corective, astfel cum se prevede în prezenta decizie, este o obligație a băncii centrale din Eurosistem care inițiază procedura respectivă sau, în cazul în care o anumită procedură a fost inițiată de ambele bănci centrale din Eurosistem, în calitate de autorități competente desemnate în comun, este o obligație a fiecăreia dintre ele;
                                                
                                             
                                                   (c)
                                                
                                                
                                                   cele două bănci centrale din Eurosistem desemnate drept autorități competente își coordonează între ele orice interacțiuni cu operatorul SIPS în cauză și orice solicitări adresate acestuia;
                                                
                                             
                                                   (d)
                                                
                                                
                                                   orice obligație a unui operator SIPS față de o autoritate competentă în temeiul prezentei decizii este o obligație față de fiecare dintre cele două bănci centrale din Eurosistem desemnate drept autorități competente, iar un răspuns la orice solicitare formulată de oricare dintre acestea sau de ambele în temeiul prezentei decizii este transmis fiecăreia dintre acestea.”
                                                
                                             
                                 
                              
                  
                        2.
                     
                     
                        La articolul 6 se adaugă următorul alineat (4):
                        
                           „(4)   în cazul în care atât BCE, cât și BCN sunt desemnate drept autorități competente în temeiul articolului 1 alineatul (2) din Regulamentul (UE) nr. 795/2014 (BCE/2014/28), o decizie de impunere a unor măsuri corective este aprobată de organul de decizie al BCE sau al BCN, după caz, care, în calitate de autoritate competentă desemnată, a inițiat o anumită procedură de impunere a unei măsuri corective sau, în cazul în care procedura a fost inițiată de ambele autorități competente în comun, de către organele de decizie ale fiecăreia dintre acestea. Decizia precizează termenul în care operatorul SIPS în cauză trebuie să pună în aplicare măsurile corective.”
                        
                     
                  
         
            Articolul 2
            Dispoziție finală
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Adoptată la Frankfurt pe Main, 29 aprilie 2021.
            
               
                  Pentru Consiliul guvernatorilor BCE
               
               
                  Președintele BCE
               
               Christine LAGARDE
            
         
         
            (1)  JO L 217, 23.7.2014, p. 16.
         
            (2)  Decizia (UE) 2017/2098 a Băncii Centrale Europene din 3 noiembrie 2017 privind aspecte procedurale referitoare la impunerea de măsuri corective pentru neconformitatea cu Regulamentul (UE) nr. 795/2014 (BCE/2017/33) (JO L 299, 16.11.2017, p. 34).